C 214/132
DA
Den Europæiske Unions Tidende
16.6.2023
Torsdag den 19. januar 2023
75.
er klar over, at opfordringerne til øget gennemsigtighed ikke må føre til ringere beskyttelse af kundernes legitime finansielle interesser og skal passe ind i de eksisterende retlige rammer og databeskyttelsesordningen; 76. opfordrer bankens repræsentanter til at øge engagementet og interaktionen med Parlamentet, navnlig med hensyn til kontrollen med finansielle aktiviteter; 77. bemærker, at målene i strategien for mangfoldighed og inklusion 2018-2021 ikke blev fuldstændig indfriet; anerkender den indsats, som EIB har gjort i de seneste år for at forbedre kønsbalancen blandt sine ansatte, navnlig på ledelsesniveau og blandt højerestående tjenestemænd; 78. erkender, at den begrænsede grad af nyansættelser under covid-19-pandemien, de meget specifikke fagprofiler som banken efterlyser (inden for risikostyring, regelefterlevelse og IT-stillinger, der i mange tilfælde hentes fra banksektoren og specialiserede sektorer, som ikke nødvendigvis selv er mangfoldige) samt konkurrenceforholdene på det luxembourgske arbejdsmarked er eksempler på de begrænsninger, der skal tages hensyn til ved vurderingen af den overordnede situation; 79. erkender, at der gennem længere tid har været en problematik og klager vedrørende de store lønforskelle mellem administrative og faglige personalekategorier; henleder opmærksomheden på de høje leveomkostninger i Luxembourg og bemærker, at justeringskoefficienten for Luxembourg er sat til 100 %, selv om den bør være højere; påpeger de udfordringer, som ansatte tilhørende den administrative kategori står over for, og hvordan disse kan have en negativ indvirkning på tiltrækningskraften ved at arbejde i EIB og på levestandarden for bankens ansatte; 80.
opfordrer banken til fortsat at træffe tiltag til at opnå en mere synlig kønsbalance inden for sin organisation;
81. glæder sig over, at EIB konstant overvåger den geografiske balance, og at der tages hensyn til data herom i forbindelse med igangværende og fremtidige ansættelsesprocesser; 82. gentager sin opfordring til EIB om at sikre en passende geografisk repræsentation af alle medlemsstater i dens administration under hensyntagen til kandidaternes kompetencer og erfaringsgrundlag; opfordrer EIB til årligt at offentliggøre en oversigt over fordeling på køn og nationalitet i mellem- og toplederstillinger; 83. noterer sig de to forslag til Rammer for strejkeretten og Rammer for anerkendelse af fagforeninger og forstår, at forvaltningsudvalget vil vedtage disse rammer rettidigt; 84. opfordrer banken til yderligere at aflægge rapport om de gennemførelsesforanstaltninger, der er blevet iværksat på grundlag af sundheds- og trivselsundersøgelsen for 2021; opfordrer navnlig banken til at aflægge rapport om gennemsigtighed i den interne forvaltning og interne ansættelsesprocedurer og om de foranstaltninger, der er truffet for at håndtere resultaterne af »personaletilfredshedsundersøgelserne«; Opfølgning på Parlamentets henstillinger 85. opfordrer EIB til at fortsætte med at aflægge rapport om situationen og status med hensyn til tidligere henstillinger, som Parlamentet har fremsat i sine årlige beslutninger, navnlig hvad angår: a) virkninger (økonomiske, miljømæssige og sociale) af investeringsstrategien og de resultater, der er opnået for at bidrage til en afbalanceret og stabil udvikling af det indre marked i Unionens interesse b) vedtagne tiltag til at forbedre bekæmpelsen af forseelser og interessekonflikter, skatteundgåelse, svig og korruption c) foranstaltninger til at styrke støtten til SMV'er og støtteberettigede økonomiske aktører i forbindelse med gennemførelsen af EU's politikker og til at undgå nye krav, der skaber mere bureaukrati for SMV'er d) opfølgning på opfordringerne og anmodningerne i denne beslutning; o o
o
86. pålægger sin formand at sende denne beslutning til Rådet og Kommissionen og opfordrer Rådet og EIB's bestyrelse til at drøfte denne beslutning.